हमीरपुर।स्‍थानीय के समाजसेवी शांतनु कुमार करीब डेढ दशक से लावारिस लाशों को अपने कंधों पर उठाकर न केवल उनका अंतिम संस्कार करवाते हैं बल्कि अपने खर्चें पर हरिद्वार जाकर अस्थियां को रीति-रिवाज के साथ गंगा में विसर्जित करते हैं। अब तक वो करीब 604 लावारिस शवों का अंतिम संस्कार करवा चुके हैं। वीरवार को वह दो लावारिस अस्थियां के साथ हरिद्वार की ओर रवाना हो गए। इनमें से एक लावारिस शव की अस्थियां शिमला से आई है और दूसरी नादौन से प्राप्त हुई है। काबिलेगौर है कि अपने ही खर्च पर हरिद्वार जाकर हर की पौड़ी ब्रह्मा कुंड में हिंदू शास्त्र के अनुसार पिंड दान करवाते हैं